REPUBLIKA HRVATSKA

SPLITSKO-DALMATINSKA ŽUPANIJA

GRAD TRILJ

GRADONAČELNIK

Trilj, 27. veljače 2024. g.

GRADSKO VIJEĆE GRADA TRILJA

n/r predsjednika  
 g. Ivan Šipić

**PREDMET: Prijedlog Programa javnih potreba za obavljanje djelatnosti stanice**

**Hrvatske gorske službe spašavanja na području Grada Trilja za 2024.   
 godinu**

Na temelju članka 47. Statuta Grada Trilja (Službeni glasnik Grada Trilja br. 03/09, 01/13, 02/18, 01/21, 05/23 i 09/23 ) i članka 28. Poslovnika Gradskog vijeća Grada Trilja („Službeni glasnik Grada Trilja“ br. 03/09, 01/13, 01/21, 05/23 i 09/23) dostavlja se na razmatranjePrijedlog Programa javnih potreba za obavljanje djelatnosti stanice Hrvatske gorske službe spašavanja na području Grada Trilja za 2024. godinu.

Izvjestitelji o Prijedlogu Programa javnih potreba za obavljanje djelatnosti stanice Hrvatske gorske službe spašavanja na području Grada Trilja za 2024. godinu bit će gradonačelnik Ivan Bugarin i Vinko Prizmić iz HGSS Stanice Split.

GRADONAČELNIK

Ivan Bugarin, dipl. ing.el. v.r.

**REUBLIKA HRVATSKA**

**SPLITSKO DALMATINSKA ŽUPANIJA**

**GRAD TRILJ**

**Gradsko vijeće**

KLASA: 246-01/24-01/  
URBROJ: 2181-12-01-24-01  
Trilj, 2024.

Na temelju članka 18. stavka 1. i 2. Zakona o Hrvatskoj gorskoj službi spašavanja (”Narodne novine broj 79/06, 110/15) , članka 19. i 35. Zakona o lokalnoj i područnoj (regionalnoj) samoupravi („Narodne novine broj 33/01, 60/01, 129/05, 109/07, 125/08, 36/09,159/11, 144/12, 19/13, 137/15, 123/17, 98/19 i 144/20), članka 16. i 30. Zakona o sustavu Civilne zaštite („Narodne novine”  [82/15](https://www.zakon.hr/cms.htm?id=35955), [118/18](https://www.zakon.hr/cms.htm?id=35953), [31/20](https://www.zakon.hr/cms.htm?id=43417), [20/21](https://www.zakon.hr/cms.htm?id=47446) i 144/22) i članka 32. Statuta Grada Trilja („Službeni glasnik Grada Trilja“ broj 03/09, 01/13, 02/18, 01/21, 05/23 i 09/23), Gradsko vijeće Grada Trilja na \_\_\_\_. sjednici, održanoj dana \_\_\_\_\_\_ 2024. godine, donosi

**PROGRAM JAVNIH POTREBA ZA OBAVLJANJE DJELATNOSTI STANICE HRVATSKE GORSKE SLUŽBE SPAŠAVANJA NA PODRUČJU GRADA TRILJA ZA 2024. GODINU**

Članak 1.

Programom javnih potreba za obavljanje djelatnosti stanice Hrvatske gorske službe spašavanja na području Grada Trilja za 2024. godinu (u daljnjem tekstu: Program) donosi se plan izvršavanja i rasporeda sredstava proračuna Grada Trilja za 2024. godinu u dijelu koji se odnosi na financiranje redovite djelatnosti stanice Hrvatske gorske službe spašavanja na području Grada Trilja za 2024. godinu.

Članak 2.

Grad Trilj ima interes za djelovanje stanice Hrvatske gorske službe spašavanja na području Grada Trilja u cilju zaštite života i imovine, traganja i spašavanja, te kao temeljne operativne snage sustava Civilne zaštite Grada Trilja u provođenu mjera i aktivnosti u slučaju izvanrednih okolnosti, prirodnih i drugih nesreća i katastrofa na području Grada Trilja.

Članak 3.

Financijska sredstva za realizaciju javne potrebe iz članka 1. ovog Programa osigurana su u Proračunu Grada Trilja za 2024. godinu sa projekcijama za 2025.-2026. godinu, Razdjel 1, Glava 3 1020 Ostale javne potrebe, Program 1006 Protupožarna i civilna zaštita, Aktivnost A100605 Sufinanciranje Hrvatske gorske službe spašavanja – Stanice Split u ukupnom iznosu od 15 000 EUR.

Članak 4.

Financijska sredstva iz članka 3. ovog Programa koristiti će se za provedbu redovitih djelatnosti stanice Hrvatske gorske službe spašavanja na području Grada Trilja temeljem Plana programskih aktivnosti Hrvatske gorske službe spašavanja - Stanice Split za 2024. godinu koji se nalazi u prilogu ovog Programa.

Članak 5.

Ovlašćuje se Gradonačelnik Grada Trilja na potpisivanje ugovora s korisnikom javne potrebe iz članka 1. ovog Programa.

Članak 6.

Ovaj Program javnih potreba stupa na snagu osmi dan nakon objave u „Službenom glasniku Grada Trilja“ , a primjenjuje se 01. siječnja 2024. godine.

PREDSJEDNIK GRADSKOG VIJEĆA

Ivan Šipić, dipl. theol.